《留别许廷惠》
宋代·折彦质

架空作屋才容膝，中有道人能湛然。
门外红尘虽扰扰，枕边清梦自翩翩。
君如海燕时须到，我似江鸥日又迁。
回首石桥桥上月，与谁同赏第三年。

作者简介：云中（今山西大同）人，字仲古，号葆真居士。折可适子。高宗绍兴六年，累官签书枢密院事，寻罢。秦桧为相，以彦质为赵鼎所引，安置郴州。有《葆真居士集》。